ભાવનગર જિલ્લાના સમસ્ત શિક્ષણ જગતને કલંકિત કરનાર ધોરણ-૮માં અભ્યાસ કરતી મુસ્લિમ સગીરા વિદ્યાર્થિની પર દુષ્કર્મ કરનાર શિક્ષકની ધરપકડ થતા પાલીતાણા સમસ્ત હિન્દુ-મુસ્લિમ સમાજના અગ્રણીઓ, પાલીતાણાની વિવિધ સંસ્થાઓના પ્રમુખઓએ આ ઘટનાને સખત શબ્દોમાં વખોડી કાઢી પીડિતાના બનાવ અંગે ઉચ્ચકક્ષાએથી તટસ્થ કાયદેસરની કાર્યવાહી કરી આકરી સજા કરવા પાલીતાણા પ્રાંત અધિકારીને આવેદન પત્રો આપી ઉગ્ર રજૂઆત કરેલ છે. તા. ર/૪/ર૦૧૯ના રોજ પાલીતાણા મેઈન બજારમાં આવેલી સરકારી કન્યાશાળામાં ધોરણ-૮માં અભ્યાસ કરતી મુસ્લિમ સગીરા વિદ્યાર્થિનીને શાળામાં ફરજ બજાવતા શિક્ષકે અગાસી સાફ કરવાના બહાને ઉપર મોકલી એકલતાનો લાભ લઈ દુષ્કર્મ આચર્યું હોવાની ફરિયાદ પાલીતાણા ટાઉન પોલીસ સ્ટેશનમાં વાલીએ નોંધાવી હતી.